ตามคาด! “แบงก์ชาติอังกฤษ” คงดอกเบี้ย 0.01% ส่งสัญญาณลดวงเงิน QE
ตามคาด! “แบงก์ชาติอังกฤษ” คงดอกเบี้ย 0.01% ส่งสัญญาณลดวงเงิน QE
6 พ.ค. 2564

ธนาคารกลางอังกฤษ (BoE) เปิดเผยผลการประชุมนโยบายการเงินในวันนี้ โดยที่ประชุมมีมติเป็นเอกฉันท์ในการคงอัตราดอกเบี้ยนโยบายที่ระดับ 0.1% ซึ่งเป็นระดับต่ำสุดเป็นประวัติการณ์ และคงวงเงินในการซื้อพันธบัตรตามมาตรการผ่อนคลายเชิงปริมาณ (QE) ที่ระดับ 8.95 แสนล้านปอนด์ (1.2 ล้านล้านดอลลาร์) ตามที่นักวิเคราะห์คาดการณ์ไว้
อย่างไรก็ดี BoE ส่งสัญญาณปรับลดวงเงินซื้อพันธบัตรตามมาตรการ QE โดยระบุว่าทางธนาคารจะลดวงเงิน QE สู่ระดับ 3.4 พันล้านปอนด์/สัปดาห์ระหว่างเดือนพ.ค.-ส.ค. จากปัจจุบันที่ระดับ 4.4 พันล้านปอนด์/สัปดาห์
ทั้งนี้ แถลงการณ์ของ BoE ระบุว่า ยอดรวมของโครงการซื้อพันธบัตรยังคงไม่มีการเปลี่ยนแปลง และการตัดสินใจในการดำเนินการครั้งนี้ไม่ควรถูกตีความว่า BoE ได้ทำการเปลี่ยนแปลงนโยบายการเงิน
 